মাদকদ্রব্য নিয়ন্ত্রণ অধিদপ্তর সূত্রে জানা যায়, হিসাবরক্ষক পদে আবেদনের যোগ্যতা বাণিজ্য বিভাগ থেকে কমপক্ষে দ্বিতীয় শ্রেণির স্নাতক। থাকতে হবে হিসাব শাখায় তিন বছরের কাজের অভিজ্ঞতা। যেকোনো বিষয়ে দ্বিতীয় শ্রেণির স্নাতক হলে আবেদন করা যাবে সহকারী প্রসিকিউটর পদে। হতে হবে অবিবাহিত। এ পদে পুরুষ প্রার্থীর উচ্চতা ১.৬৮ মিটার, ওজন ৫০ কেজি, মহিলা প্রার্থীর ক্ষেত্রে উচ্চতা ১.৫৭ মিটার, ওজন ৪৬ কেজি হতে হবে। বুকের মাপ উভয় প্রার্থীর বেলায় স্বাভাবিক ৭৮ সে. মি. এবং সম্প্রসারণে ৮২ সে. মি. হতে হবে। দ্বিতীয় শ্রেণির স্নাতক হলেই আবেদন করা যাবে উপ-পরিদর্শক পদে। গবেষণার কাজে অভিজ্ঞ ও দ্বিতীয় শ্রেণিতে স্নাতক ডিগ্রিধারীরা আবেদন করতে পারবে গবেষণা তথ্য সংগ্রহকারী পদে। সাঁটলিপিকার কাম-কম্পিউটার অপারেটর পদে আবেদনের যোগ্যতা এইচএসসি। কম্পিউটারে কাজ জানাসহ শর্টহ্যান্ডে প্রতি মিনিটে বাংলায় ৫০ ও ইংরেজিতে ৮০ শব্দের এবং টাইপে বাংলায় ২৫ ও ইংরেজিতে ৩০ শব্দের গতি থাকতে হবে। গাড়িচালক পদে অষ্টম শ্রেণি পাস এবং বৈধ ড্রাইভিং লাইসেন্সসহ হালকা অথবা ভারী যানবাহন চালনার দক্ষতা থাকতে হবে। অগ্রাধিকার দেওয়া হবে যানবাহন মেরামত-সংক্রান্ত প্রশিক্ষণপ্রাপ্তদের। অফিস সহকারী কাম-কম্পিউটার মুদ্রাক্ষরিক পদে এইচএসসি এবং কম্পিউটারে কাজ জানাসহ টাইপে বাংলায় ও ইংরেজিতে ২০ শব্দের গতি থাকতে হবে। এইচএসসি পাস হলেই আবেদন করা যাবে টেলিফোন অপারেটর পদে। সিপাহি পদের শিক্ষাগত যোগ্যতা এসএসসি। পুরুষ প্রার্থীর উচ্চতা ১.৬৮ মিটার, ওজন ৫০ কেজি, মহিলা প্রার্থীর ক্ষেত্রে উচ্চতা ১.৫৭ মিটার, ওজন ৪৬ কেজি হতে হবে। বুকের মাপ উভয় প্রার্থীর বেলায় স্বাভাবিক ৭৮ সে. মি. এবং সম্প্রসারণে ৮২ সে. মি. হতে হবে। ওয়্যারলেস অপারেটর পদে আবেদনের যোগ্যতা এসএসসি। নিরাপত্তা প্রহরী ও পরিচ্ছন্নতাকর্মী পদে আবেদনের যোগ্যতা অষ্টম শ্রেণি। নিরাপত্তা প্রহরী পদে শারীরিক যোগ্যতাসম্পন্ন হতে হবে। প্রসিকিউটর ও সিপাহি পদে পুরুষ প্রার্থীর উচ্চতা ১.৬৮ মিটার, ওজন ৫০ কেজি, মহিলা প্রার্থীর ক্ষেত্রে উচ্চতা ১.৫৭ মিটার, ওজন ৪৬ কেজি হতে হবে। বুকের মাপ উভয় প্রার্থীর বেলায় স্বাভাবিক অবস্তায় ৭৮ সে. মি. এবং সম্প্রসারিত অবস্থায় ৮২ সে. মি. হতে হবে। যেসব জেলার প্রার্থীরা আবেদন করতে পারবে তা বিজ্ঞপ্তিতে দেওয়া আছে। ১ ডিসেম্বর ২০১৭ তারিখে বয়স হতে হবে ১৮ থেকে ৩০ বছরের মধ্যে। মুক্তিযোদ্ধা, শহীদ মুক্তিযোদ্ধার সন্তান এবং শারীরিক প্রতিবন্ধী প্রার্থীদের বয়সসীমা সর্বোচ্চ ৩২ বছর।